|  |  |
| --- | --- |
| elte_cimer_szines | **EÖTVÖS LORÁND TUDOMÁNYEGYETEM INFORMATIKAI KAR**  **PROGRAMOZÁSI NYELVEK ÉS FORDÍTÓPROGRAMOK TANSZÉK** |

Hamburger minősítő webalkalmazás

|  |  |
| --- | --- |
| Témavezetők:  **Pataki Norbert** Adjunktus | Szerző:  **Akopjan Alex** Programtervező informatikus BSc |

**Budapest, 2017**

# Tartalomjegyzék

[1. Tartalomjegyzék 2](#_Toc499503812)

[1. Bevezetés 3](#_Toc499503813)

[1.1 Témaválasztás indoklása 3](#_Toc499503814)

[1.2 Megoldandó feladat 3](#_Toc499503815)

[2. Felhasználói dokumentáció 4](#_Toc499503816)

[2.1 Rendszerkövetelmények 4](#_Toc499503817)

[2.1.1 Szerver oldali követelmények 4](#_Toc499503818)

[2.1.2 Kliens oldali követelmények 5](#_Toc499503819)

[2.2 A program indítása 6](#_Toc499503820)

[2.3 A webalkalmazás oldalai 6](#_Toc499503821)

[2.4 Regisztráció, bejelentkezés 7](#_Toc499503822)

[2.5 Az oldal használata 8](#_Toc499503823)

[2.5.1 „Burgers” menüpont 9](#_Toc499503824)

[2.5.2 „Toplist” menüpont 12](#_Toc499503825)

[2.5.3 „Burger map” menüpont 13](#_Toc499503826)

[2.5.4 „My Profile” menüpont 13](#_Toc499503827)

[2.6 Admin felület 14](#_Toc499503828)

[2.6.1 Adatok menedzselése 14](#_Toc499503829)

[3. Fejlesztői dokumentáció 16](#_Toc499503830)

# Bevezetés

## Témaválasztás indoklása

Napjaink felgyorsult világában egyre elterjedtebbek a gyorséttermek, streetfood-ok. A nagy érdeklődés miatt kialakult versenybe sok pizzázó, hamburgerező beszállt.

A közösségi médiában mindenki megoszthatja véleményét, tapasztalatait szinte bármiről. Egyes weboldalak filmek, zenék, színdarabok minősítésére, ajánlására adnak lehetőséget.

## Megoldandó feladat

Jelen dolgozatban egy hamburger pontozó weboldalt valósítottam meg. A regisztrált felhasználók különböző szempontok alapján minősíthetik a hamburgereket, melyeket szöveges értékelés kíséretében megoszthatnak a többi felhasználóval. Mások értékeléseit egyetértés esetén egy „kedvelés” gomb segítségével jelezhetjük.

A weboldalon könnyen és egyszerűen megtalálhatók a felhasználók által legnépszerűbbnek vélt hamburgerek, melyeknek a fellelési helyét térképen is megtekinthetik.

# Felhasználói dokumentáció

A szerver alkalmazás kötelessége fogadni az adatokat lekérő kéréseket a webkliens alkalmazástól HTTP protokollon, RESTful interfészen keresztül. Az adatok kliens oldalon megjelenítésre kerülnek a regisztrált felhasználók számára. A felhasználók felvehetnek új adatokat, módosíthatnak, vagy törölhetnek meglévőket. Ezeket a parancsokat HTTP metódusokon keresztül üzenik meg a szervernek, ami végrehajtja a megfelelő változtatásokat az adatbázisban.

## Rendszerkövetelmények

### Szerver oldali követelmények

A szerver oldali alkalmazás fejlesztése Windows környezetben, JavaScript programozási nyelven NodeJS szoftverrendszerrel valósult meg. A backend működéséhez telepítenünk kell az npm package manager segítségével az alább felsorolt modulokat.

Az alkalmazásnak nincs különösebb hardware igénye. A futtatáshoz javasolt technológiák a következők:

* Hardware:
  + Processzor: >=2.2GHz
  + Memória: >=4 GB
  + Háttértár: 50 GB
  + Képernyő felbontás (legoptimálisabb): 1920 x 1080
* Operációs rendszer:
  + Windows 10
* Adatbázis:
  + mysql: ^2.13.0
* Node modulok:
  + body-parser: ^1.16.0
  + bootstrap: ^3.3.7
  + express: ^4.14.1
  + jquery: ^3.1.1
  + passport: ^0.3.2
  + socket.io: ^1.7.2

### Kliens oldali követelmények

A kliens oldali alkalmazás fejlesztése és tesztelése Windows környezetben, HTML leírónyelv, CSS stílusleíró nyelv és JavaScript scriptnyelv használatával történt.

A webkliens használatához a böngészőnek rendelkeznie kell JavaScript és jQuery támogatással. A futtatáshoz javasolt technológiák a következők:


* Hardware:
  + Processzor: >=2.2GHz
  + Memória: >=4 GB
  + Háttértár: 50 GB
  + Képernyő felbontás (legoptimálisabb): 1920 x 1080
* Operációs rendszer:
  + Windows 10
* Támogatott böngészők:
  + Google Chrome (Verzió: 60.0 - 62.0)
  + Mozilla Firefox (Verzió: 54.0 – 57.0)

## A program indítása

A file-okat tartalmazó mappa gyökérkönyvtárában parancssor indítása után az

*npm start*

futtató parancs megadása után a szerver elindul.



1. ábra - Szerverindítás

Ezután a támogatott böngészők egyikét elindítva elérjük a webalkalmazást a *localhost:3333* címen.


## A webalkalmazás oldalai

* [Bejelentkezés oldal](#_Regisztráció,_bejelentkezés)
* [Regisztráció oldal](#_Regisztráció,_bejelentkezés)
* [Burgers oldal](#_„Burgers”_menüpont)
  + [Burger adatlap](#_Burger_adatlap)
  + [Étterem adatlap](#_Étterem_adatlap)
  + [User adatlap](#_User_adatlap)
* [Toplist oldal](#_„Toplist”_menüpont)
* [Burger map oldal](#_„Burger_map”_menüpont)
* [My profile oldal](#_„My_History”_menüpont)
* [Manage data oldal](#_Admin_felület)\*

A manage data oldal csak megfelelő felhasználói jogosultsággal érhető el. Az összes többi oldal elérésének előfeltétele, hogy a felhasználó legyen bejelentkezve a webalkalmazásba.


## Regisztráció, bejelentkezés

A webkliens alkalmazás használatához a felhasználóknak regisztrálniuk kell magukat, illetve be kell jelentkezniük a webalkalmazásba. A regisztráció során kitöltik személyes adataikat, és kiválasztják a későbbiekben az általuk írt vélemények mellett megjelenő avatar-jukat.



2. ábra – Regisztráció


Sikeres regisztráció esetén megjelenik a bejelentkezési felület.



3. ábra - Bejelentkezés


## Az oldal használata

Bejelentkezés után megjelenik az oldal menüje, aminek menüpontjaival elnavigálhat a felhasználó a főbb oldalakra. A főoldal a burgerek listáját megjelenítő „Burgers” menüpont.



4. ábra – Menü


A bejelentkezett felhasználót 24 óra elteltével az alkalmazás automatikusan kijelentkezteti. Ha ezt ennél előbb szeretné megtenni, akkor az oldal jobb felső sarkában található „Log-out” feliratra kattintva megteheti. Ez a funkció a weboldal összes oldalán elérhető.



5. ábra - Kijelentkezés

### „Burgers” menüpont

Ezen az oldalon az adatbázisban szereplő hamburgerek főbb adatait (név, leírás, hely, ahol készítik) szerepelnek listaszerűen felsorolva. A hamburger nevére kattintva megjelenik a hamburger, míg az étterem nevére kattintva megjelenik az étterem adatlapja a náluk kapható hamburgerek listájával.




6. ábra - Hamburgerek listája

#### Burger adatlap

A burger adatlapján az összes hozzá tartozó publikus információ megjelenítésre kerül. A statikus adatok (név, leírás, kép…\*) és a felhasználok véleményei alapján kalkulált értékelések. Ez alatt a blokk alatt a felhasználói értékelések listája tekinthető meg.

A felhasználó egy hamburgert egyszer minősíthet (módosítási szándék esetén törölheti az értékelését és újat vehet fel). A „Rate” gomb lenyomására megjelenik egy felület, ahol az alábbi szempontok alapján értékelhet:

* Íz (Taste): pontérték 1-5-ös skálán
* Elkészítési idő (Prep. time): pontérték 1-5-ös skálán
* Megjelenés/kinézet (Apperance\*) pontérték 1-5-ös skálán
* Szöveges megjegyzést fűzhet a tapasztalatairól (opcionális)



7. ábra - Értékelés


Amennyiben egy hamburgerhez már korábban írt véleményt, a „Rate” gomb helyett egy „Jump to my rating” feliratú gomb jelenik meg, mely automatikusan az ő véleményéhez irányít.

A felhasználónak lehetősége van a mások által írt bejegyzések „likeolására”. Egy kommentet egy felhasználó csak egyszer „likeolhat”, de ezt később visszavonhatja. A felhasználók nevére kattintva megjelenik a személyes profiljuk a publikus adataikkal.

A hamburger leírásában megtalálható az étterem, ahol az kapható. Erre kattintva az étkezde oldalára navigál az alkalmazás.

#### Étterem adatlap

Az étterem adatlapjának fejlécében az ahhoz tartozó legfontosabb információk láthatóak. A leírás alatt pedig a náluk kapható hamburgerek listája tekinthető meg. Ezek nevére kattintva az adott hamburger adatlapját láthatjuk.



8. ábra - Étterem adatlap

A „Show on map”-re kattintva megtekinthetjük az éttermet a térképen. Ha így navigálunk a térképet megjelenítő oldalra, akkor csak a konkrét hamburgerezőt láthatjuk.

Ha az összes étkezde elhelyezkedésére vagyunk kíváncsiak, akkor ezt a menü „Burger map” menüpontja alatt tekinthetjük meg.

#### User adatlap

Az értékeléseket megosztó felhasználók nevére kattintva a személyes profiljukat láthatjuk. Ezen a felületen megtekinthetők a kiválasztott felhasználóhoz tartozó publikus adatok, illetve az általa írt vélemények listája. A listában szereplő hamburgerek nevére kattintva eljuthatunk az ahhoz tartozó burger adatlapra.



9. ábra - User adatlap


### „Toplist” menüpont

A toplist menüpontban kilistázhatjuk a 3 értékelhető szempont alapján az első 5 legtöbb pontot kapőott hamburgert



10. ábra - Toplista

### „Burger map” menüpont




11. ábra - Térkép

Google alapú térképen megtekinthetőek az adatbázisban szereplő helyek. Bármely pontra kattintva egy kis ablakban megjelenik az étterem neve, képe és leírása. A nevére kattintva eljuthatunk az étterem adatlapjára.

### „My Profile” menüpont

Ebben a menüpontban a felhasználó megtekintheti a saját felhasználójának az adatlapját. Ez annyiban különbözik az általános user adatlaptól, hogy itt módosíthatja személyes adatait, illetve törölheti a meglévő értékeléseit.



12. ábra - Személyes adatok szerkesztése

## Admin felület

Regisztrációkor alapértelmezetten általános felhasználói jogosultságot kap a user, de az alap adatbázis legenerálásakor létrejött egy adminisztrátor jogokkal rendelkező felhasználó. Ezzel a szerepkörrel széles lehetősége van az adatbázis módosítására. Lehetősége van módosítania más userek jogosultsági szintjét. A burger adatlapon törölheti az általa oda nem illőnek vélt értékeléseket.

### Adatok menedzselése

A „Manage datas” menüpont csak az admin szerepkörű felhasználók számára elérhető. Ezen a felületen módosíthatja (újat vehet fel, meglévőt szerkeszthet, meglévőt törölhet) az adatbázisban szereplő felhasználókat, hamburgereket, és hamburgerező helyiségeket tartalmazó táblákat.




Ez fontos menüpont ugyanis étkezdéket és burgereket csak itt és csak admin tud felvenni.

Az adatok módosítása esetén, ha helytelen inputot ad meg, a webkliens figyelmeztet, hogy az értékek módosítása sikertelen volt. Felhasználók törlése esetén az általa írt értékelések és a hozzá tartozó kedvelések is eltávolításra kerülnek adatbázisból. A hamburgerek, illetve az éttermek törlésénél más a helyzet. Amennyiben egy hamburgerhez még nem érkezett értékelés, vagy egy hamburgerező helyhez nincs burger csatolva ugyanúgy törölhetők, mint a felhasználók. Ellenkező esetben azok nem törlődnek az adatbázisból csak inaktív állapotba kerülnek, ami azt jelenti, hogy az adatok menedzselése menüponton kívül sehol nem jelennek meg a weboldalon, semmilyen formában. Az inaktív állapotba lévő elemek bármikor visszaállíthatók aktív állapotúvá.

A szerkesztés gombra kattintva 3 új gomb jelenik meg.

* Mégsem:  
  Nem kerül mentésre az értékek módosítása.
* Mentés:  
  Az inputmezőkbe írt értékek, illetve a file-ból kiválasztott új kép mentésre kerülnek.
* Törlés/Visszaállítás:  
  Az elem törlésre kerül az adatbázisból, vagy inaktív állapotúvá módosul. Az inaktív elemek esetében egy visszaállítás gomb látható, mellyel ismét aktiválhatjuk azt.



13. ábra - Adatok módosítása

Ha az adminisztrátor mindenképp törölni szeretné az elemet, akkor a burgerek esetén előtte törölnie kell a hozzátartozó kommenteket, az éttermek esetén pedig az összes hozzá tartozó hamburgert az adatbázisból.

# Fejlesztői dokumentáció